2018 yilgi Jahon chempionati saralashi doirasida Makedoniyani 4:0 hisobida mag‘lubiyatga uchratgan Ispaniya terma jamoasi o‘zining saralash turnirlari doirasidagi 93-g‘alabasini qayd etdi. Bu orqali ispanlar Rossiya/SSSR terma jamoasining 92 g‘alabasidan iborat rekordini yangiladi. 4 turdan keyin Ispaniya 10 ochko to‘plagan holda Italiya bilan birga guruhni boshqarib bormoqda. Qayd etish kerakki, Rossiya 2018 yilgi chempionat uchun mezbon sifatida saralash uchrashuvlarida ozod etilgan.